GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/18-01/8**

**URBROJ: 2186/03-02-18-1**

**Cestica, 26.02.2018.**

Na temelju odredbe članka 35. stavaka 2. i 8. i članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/ 06, 146/08, 38/09, 153/09, 143/12 i 152/14), odredaba Zakona o upravljanju i raspolaganju imovinom u vlasništvu Republike Hrvatske („Narodne novine“ broj 94/13), odredaba Uredbe o načinima raspolaganja nekretninama u vlasništvu Republike Hrvatske („Narodne novine“ broj 127/13) i članka 30. Statuta Općine Cestica („Službeni vjesnik Varaždinske županije“ broj 8/13) Općinsko vijeće Općine Cestica na svojoj 6. sjednici dana 26.02.2018. godine, donosi

**O D L U K U**

**o izmjeni i dopuni Odluke o uvjetima, načinu i postupku upravljanja   
nekretninama u vlasništvu Općine Cestica**

Članak 1.

Mijenja se čl. 6. Odluke o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije br. 72/2017) – u daljnjem tekstu Odluka, i sada glasi:

„Općina može stjecati nekretnine kada je to potrebno radi izgradnje, rekonstrukcije građevina, privođenja zemljišta namjeni određenoj prostornim planom za obavljanje djelatnosti koja je Zakonom utvrđena kao djelatnost koju obavlja ili čije financiranje osigurava jedinica lokalne samouprave, radi izgradnje objekata komunalne infrastrukture i u drugim opravdanim slučajevima.

Općinski načelnik donosi odluku o stjecanju i otuđivanju pokretnina i nekretnina Općine čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje te drugo raspolaganje imovinom, planirano u proračunu i provedeno u skladu sa zakonskim propisima.

Odluka mora biti obrazložena.

Općinsko vijeće donosi odluku o stjecanju/otuđivanju nekretnina ako je pojedinačna vrijednost nekretnina veća od iznosa iz prethodnog stavka.

Pri stjecanju nekretnine vodi se računa o tržišnoj cijeni nekretnine.

Članak 2.

Sve ostale odredbe Odluke ostaju nepromijenjene.

Članak 3.

Ova Odluka objavljuje se u Službenom vjesniku Varaždinske županije, a stupa na snagu 8 dana od dana objave.

Predsjednik Općinskog vijeća:

Darko Majhen, mag.pol.